Sep 28,2018
విపణిలోకి విడుదలైన 'మి2 ప్రొ'
న్యూఢిల్లీ: ప్రముఖ స్మార్ట్‌ఫోన్‌ తయారీ సంస్థ ఒప్పో రియల్‌మి బ్రాండ్‌తో మార్కెట్లోకి సరికొత్త స్మార్ట్‌ఫోన్‌ను విడుదల చేసింది. గురువారం రియల్‌ మి 2 ప్రొను సంస్థ మార్కెట్లోకి విడుదల చేసింది. దీని ప్రారంభ ధరను కంపెనీ రూ.13,9990గా నిర్ణయించింది. 6.3 అంగుళాల ఫుల్‌ హెచ్‌డీ డిస్‌ప్లే కలిగిన ఈ ఫోన్‌ను నాచ్‌ డిస్‌ప్లే, ఫింగర్‌ప్రింట్‌ సెన్సార్‌, ముందు 16ఎంపీ, వెనుక 16ఎంపీ, 2ఎంపీ కెమేరాలతో దీనిని సంస్థ రూపొందించింది. కెమేరా యాప్‌లోని అర్టిఫిషియల్‌ ఇంటిలిజెన్సీ ఫీచర్‌తో పోట్రెయిట్‌ మోడ్‌లో ఫొటోలు తీసుకోవచ్చని ఆ కంపెనీ తెలిపింది. 8 జీబీ ర్యామ్‌ 128 జీబీ స్టోరేజీతో ప్రాథమికంగా ఈఫోన్‌ లభించనుంది. ఎస్‌డీ కార్డు సహాయంతో దీనిని 256 జీబీకి విస్తరించుకునే సదుపాయం ఉన్నట్టుగా సంస్థ తెలిపింది. ఓరియో 8.1, 3500 ఎంఎహెచ్‌ బ్యాటరీ, 1.8గిగాహెడ్జ్‌ ఆక్టాకోర్‌ ప్రాసెసర్‌ తదితర ఫీచర్లు ఈఫోన్‌ సొంతం.
మీ స్నేహితులకు రికమెండ్ చెయ్యండి